Købstilbud accepteret Salget sker på baggrund af et konkret købstilbud og ønsket om at tilpasse fagforeningens behov for kvadratmeter til fremtiden. Kulegravning En igangværende kulegravning af hele HK's organisation - hvis konsekvenser skal besluttes på en ekstra kongres i juni - vil ende med færre afdelinger og færre ansatte. - Vi får simpelthen brug for mindre plads, sagde kontorchef John Pedersen i en orientering til repræsentantskabsmødet. Til leje I de kommende to år vil fagforeningen sidde til leje i de nuværende lokaler i Aalborg. Den periode skal bruges til dels at klarlægge behovet og dels til at erhverve nye lokaler. - Men HK Nordjylland skal selvfølgelig også i fremtiden have kontorer i Aalborg, slog formanden fast. Også i Hobro Også i Hobro skal HK Nordjylland finde nye kontorer. Genvalg til toppen Repræsentantskabsmødet genvalgte uden modkandidat formand Ivan Ziegler. Lene Thomsen, Hobro, og formanden for HK Kommunal Nordjylland, Brian Andersen, blev ligeledes enstemmigt valgt til sammen med Ivan Ziegler at repræsentere HK Nordjylland i HK Danmarks hovedbestyrelse. 12 millioner kroner til medlemmerne HK Nordjylland hentede sidste år knap 12 millioner kroner - 11.991.007 kroner - hjem til medlemmerne i form af erstatninger og efterbetalinger af løn, pension og feriepenge. - Det er forkasteligt, at der stadig er arbejdsgivere, som ikke har skrupler ved at udnytte andre mennesker, sagde formand Ivan Ziegler i sin beretning. Han slog til lyd for, at underbetaling og dårlige arbejdsforhold skal forebygges. - Vores fine net af tillids- og sikkerhedsrepræsentanter, medlemmer af klubbestyrelser og kontaktpersoner gør en stor indsats for at forebygge, at der opstår problemer på arbejdspladserne. HK er stadig medlemmernes interesseorganisation og ikke kun et forsikringsselskab, slog Ivan Ziegler fast.

Opsummering:
På repræsentantskabsmødet i går, blev det efter nogen debat, besluttet at sælge sine huse på Hasserisvej i Aalborg og Jernbanegade i Hobro.